Αθήνα: 02.09.2015

Αρ. Πρωτ.: 2139

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Άμεση εκταμίευση των αναπηρικών επιδομάτων**

Επείγουσα επιστολή προς τους υπουργούς Εσωτερικών και Οικονομικών απέστειλε η ΕΣΑμεΑ, με την οποία ζητά την άμεση υπογραφή της απόφασης για την εκταμίευση του ποσού που δίδεται στους Δήμους, για την παροχή των προνοιακών επιδομάτων.

Η ΕΣΑμεΑ αναφέρει ότι η πλειοψηφία των ατόμων με αναπηρία βασίζουν την επιβίωσή τους αποκλειστικά στο αναπηρικό επίδομα που λαμβάνουν κάθε δίμηνο. Οποιαδήποτε καθυστέρηση για οποιοδήποτε λόγο, είτε λόγω capital controls είτε λόγω εκλογών, είναι αδιανόητη. Τα επιδόματα αναπηρίας δίνονται ως το μοναδικό βοήθημα ενός κράτους που δεν προστατεύει με κανένα άλλο τρόπο ανθρώπους με βαριές αναπηρίες και χρόνιες παθήσεις, ώστε να αντιμετωπίσουν ως ένα βαθμό το πρόσθετο και μεγάλο κόστος που επιφέρει η αναπηρία τους. Στη χώρα που η οικονομική κρίση βαθαίνει, που η ανεργία στα άτομα με αναπηρία έχει χτυπήσει κόκκινο και η κοινωνική πρόνοια έχει περιέλθει σχεδόν εξολοκλήρου στη διακριτική ευχέρεια των οικογενειών, η καθυστέρηση απόδοσης αυτών των επιδομάτων είναι αδιανόητη.

**Η επιστολή** [**http://is.gd/wEK1uW**](http://is.gd/wEK1uW)

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**